**Fodor Bence laudáció**

Fodor Bence a Somogyi Rezső Általános Iskola 8.b osztályos, végzős tanulója. Minden évben kitűnő bizonyítvánnyal és számos dicsérettel zárja a tanévet. Az iskolában való teljesítését a szorgalom, az alázat, a szerénység és a tudásvágy ösztönözte. Eredményeit lelkiismeretes munkájával, kitartó szorgalmával és példamutató magatartásával érte el.

Érdeklődése rendkívül széleskörű, ezt bizonyítja az, hogy számtalan tanulmányi versenyen vett részt: matematika, természet- és környezetismeret, angol nyelv és magyar nyelv és irodalom tantárgyakból.

A 2023/2024-es tanévben a Szép magyar beszéd verseny regionális döntőjén képviselte a városkörzetet, ahol kiemelt bronzminősítésben részesült.

A Bolyai Anyanyelvi Csapatverseny Szabolcs-Szatmár-Bereg Vármegyei fordulójának 8. osztályos általános iskolai kategóriájában csapattársaival együtt 1. helyezést ért el.

Tanáraival szemben mindig tisztelettudóan, illedelmesen viselkedik. A rábízott feladatokat megbízhatóan teljesíti, szívesen vállal tanórán kívüli feladatokat is. Tanulmányi sikerei mellett igazi közösségi ember. Osztálytársai szeretik és becsülik őt segítőkészsége, kreatív ötletei miatt. Javaslatait, építő, jó szándékú kritikáit mindig elfogadják tőle. Véleményét vállalva sokszor állt ki társaiért. A közösségért, az osztályért és az iskoláért minden pillanatban igyekszik a tőle telhető legtöbbet megtenni.

5. osztályos kora óta aktívan vesz részt a diákönkormányzat tevékenységében. Az idei tanévben Ő lett az iskolai diákönkormányzat vezetője. A programok szervezésében és lebonyolításában rendszeresen jelen van. Ötleteivel, pozitív és kritikus meglátásaival előre viszi a megoldandó feladatokat. A gyerekek, a társai hallgatnak rá, elfogadják véleményét.

Remek szervező, munkáiban mindig pontos és precíz.

Tanulmányait a Bessenyei György Gimnázium és Kollégium matematika tagozatán folytatja tovább.

Példás magatartása, kitartó szorgalma és kiváló tanulmányi eredménye követendő példa minden diák számára.